Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: „(1) Az államháztartás pénzügyi információs rendszeréről, az államháztartás alrendszereinek tervezési, beszámolási és adatszolgáltatási kötelezettségéről, valamint a központi költségvetés végrehajtásával kapcsolatos egyes kérdésekről szóló, módosított 158/1995. (XII. 26.) Korm. rendelet (a továbbiakban: Korm. rendelet) 20. §-ának (3)—(4)
Paragraph Index: 546

(3) A rendelet 10. §-ának (4) bekezdése helyébe a következő rendelkezés lép: „(4) Az R. 19. §-ának (5) bekezdésében foglalt előrehozást e rendelet 7/a) és 7/b) számú mellékleteiben meghatározott adatlapokon 3 példányban — az előrehozás indokait tartalmazó kérelem 2 példányának csatolásával — kell kérnie a felügyeleti szervnek a Pénzügyminisztériumtól. Az időarányos visszapótlással történő előirányzat-felhasználási keret előrehozásra szolgáló adatlap tartalmazza az előrehozással érintett kincstári ügyfél megnevezését, számlaszámát, az éves támogatás összegéből még ki nem utalt összeget, az előrehozás összegét és időpontját. Az előrehozást a következő havi keretnyitások kiszámítása során időarányosan veszi figyelembe a Kincstár. Az időarányos havi ütemezéstől eltérően folyósítandó és/vagy visszatérítendő előirányzat-felhasználási keret előrehozására szolgáló adatlap tartalmazza az előrehozással érintett kincstári ügyfél megnevezését, számlaszámát, az előrehozás és a visszapótlás összegeit havi részletezésben. A Pénzügyminisztérium az adatlapon igazolja az előrehozás engedélyezését, és annak 2 példányát — a kérelem 1 példányának csatolásával — megküldi a Kincstár központ részére a finanszírozás lebonyolítására. A Kincstár központ feldolgozza a beérkező adatlapokat, majd a beérkezést követő 5 napon belül az adatlap egy példányának megküldésével tájékoztatja a kincstári ügyfelet az előrehozás nyilvántartásba vételéről.”

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes